Jalolobod aeroporti (Afgʻoniston)
Jalolobod aeroporti (pushtucha: د جلال اباد هوايي ډګر; (IATA: JAA, ICAO: OAJL), shuningdek, Nangarhor aeroporti nomi bilan ham tanilgan, Kobul-Jalolobod yoʻli yonida, Afgʻonistonning Nangarhor viloyatining markazi boʻlgan Jaloloboddan taxminan 3 milya (4.8 km) janubi-sharqda joylashgan. Bu Afgʻoniston Transport va fuqaro aviatsiyasi vazirligi tasarrufidagi ichki aeroportdir va nafaqat Nangarhor, balki qoʻshni Kunar, Nuriston va Lagʻmon viloyatlari aholisiga ham xizmat koʻrsatadi. Mudofaa vazirligi tomonidan harbiy maqsadlarda ham foydalaniladi. Aeroport va uning atrofida xavfsizlik Afgʻoniston milliy xavfsizlik kuchlari tomonidan taʼminlanadi. Jalolobod aeroporti dengiz sathidan 1,840 fut (561 m) balandda joylashgan, taxminan 7,260 by 140 fut (2,213 m × 43 m) oʻlchamdagi bitta asfalt uchish-qoʻnish yoʻlagi bor. Bundan tashqari, kamida 18 ta vertolyot maydonchasi, bir qator angarlar va harbiy maqsadlarda foydalaniladigan binolar mavjud. Afgʻonistonning Jalolobodga eng yaqin boʻlgan boshqa yirik jamoat aeroportlari gʻarbda qoʻshni Kobul viloyatidagi Kobul xalqaro aeroporti va janubda Xost viloyatidagi Xost aeroportidir. Jalolobod aeroporti oʻtmishda AQSh Qurolli kuchlari va fuqarolik pudratchilar tomonidan foydalanilgan. Ular Fenty ilgʻor operatsiyalar bazasidan (inglizcha: Forward Operating Base Fenty) tashqarida ishlagan. Ilgari aeroportdan Xavfsizlikka ko‘maklashish xalqaro kuchlari (ISAF) va keyinchalik „Qatʼiy qoʻllab-quvvatlash missiyasi“ (RSM) aʼzolari ham foydalangan.